**Սանտա Կրուս** (իսպ.՝ Santa Cruz del Islote), արհեստական կղզի Կարիբյան ծովում գտնվող Սան Բերնարդո կղզեխմբում։ Վարչականորեն պատկանում է Բոլիվար (Կոլումբիա) դեպարտամենտին։

Պատմություն
-----------

Սանտա Կրուսը սկսվել է ստեղծվել հարևան կղզիների բնակիչների կողմից շուրջ 1870 թվականին։ Լեգենդը պատմում է, որ նավաստիները չեն հասցրել տուն վերադառնալ մինչև մութն ընկնելը և որոշել են գիշերն անցկացնել փոքրիկ կորալյան առագաստում։ Նրանք հաճելիորեն զարմացած էին, որ այստեղ, ի տարբերություն կղզեխմբի մյուս կղզիների, չկային արյունաքաշ միջատներ։ Արդյունքում նրանք որոշել են առագաստը վերածել իրենց մշտական ​​բազայի և աստիճանաբար ավելացրել տարածքը՝ օգտագործելով կորալներ, քարեր և պարզապես աղբ։

Նկարագրություն
--------------

Կզղյակն ունի մոտ 0,01 կմ² տարածք, իսկ բնակչության թիվը 2016 թվականի տվյալներով 493 մարդ է։ Այդպիսով, այն աշխարհում առաջիններից է բնակչության ամենամեծ խտությամբ կղզիների ցանկում։ Սանտա Կրուսը պայմանականորեն կաթիլի ձև ունի, առավելագույն չափը 130/190 մետր է, ամբողջովին կառուցված է բնակելի աղքատ տներից։

350 մետր դեպի հյուսիս-արևելք գտնվում է Տինտիպան կղզին (այնտեղ թաղում են Սանտա Կրուսի մահացած բնակիչներին), իսկ 1050 մետր դեպի հարավ-արևմուտք՝ Մուկուրա կղզին, որտեղ տեղակայված է մի քանի փոքր հյուրանոց։ Դրանք Սանտա Կրուսի բնակիչների հիմնական աշխատավայրն են։

Սանտա Կրուսում բացի բնակելի տներից կա եռահարկ դպրոց (կղզու ամենաբարձր շենքը), որտեղ աշխատում է մեկ ուսուցիչ (աշխատում է շաբաթական երկու օր, սովորելու համար երեխաներ են գալիս նաև կղզեխմբի մյուս կղզիներից), բուժկետ, երեք խանութ և ֆուտբոլի դաշտ՝ 6/4 մետր չափի։ Միակ «իրական» փողոցն ունի 15 մեր երկարություն և 5 մետր լայնություն (այն «կենտրոնական հրապարակն» է)։ Կղզում էլեկտրականությունը միացնում են երեկոյան ժամը 19-ից հետո՝ մինչև կեսգիշեր, բայց շատ տներում կան արևային մարտկոցներ, որոնք կղզեբնակներին նվիրել են ճապոնացիները։ Կենտրոնական ջրամատակարարում չկա, բնակիչները հավաքում են անձրևաջրերը, ինչպես նաև խմելու ջուրը ռազմանավերով բերվում է Կարտախենայից, երեք շաբաթը մեկ անգամ։ Կոյուղին նույնպես բացակայում է։ Հանցագործություններ և ոստիկանություն չկա կղզում, ինչպես նաև չկա ավտոմոբիլային տրանսպորտ։

Ժողովրդագրություն
-----------------

2009 թվականի տվյալներով՝ կղզում բնակվել է մոտ 700 մարդ՝ շուրջ 90 տներում։

2013 թվականի տվյալների համաձայն՝ կղզում բնակվել է 1247 մարդ՝ 97 տներում, այդ թվում՝ շուրջ 750-ը (մոտ 60%) եղել է մինչև 15 տարեկան։

2016 թվականի նոյեմբերին Մագդալենի համալսարանը և Անդի համալսարանն անցկացրել են կղզու բնակչության մարդահամար։ Արդյունքն անսպասելի էր՝ ընդամենը 493 մարդ։ Հնարավոր է, որ Սանտա Կրուսի 1200+ բնակիչների կազմում ներառված էին ժամանած հյուրերը, հարազատները և զբոսաշրջիկները։ Տեղի էքսկուրսավարները ևս պնդում են, որ կղզու բնակչությունն իրականում չի գերազանցում 491-492 հոգին (2017 թվական)։

Ըստ 2018 թվականի *The Guardian* թերթի հոդվածի՝ կղզում բնակվել է շուրջ 1200 մարդ՝ 97 տներում, այդ թվում՝ շուրջ 65%-ը երիտասարդ էր։

Ըստ այլ տվյալների՝ 2018 թվականին կղզում բնակվել է շուրջ 500 մարդ (60% երեխաներ և դեռահասներ), 150 աքաղաղ, 40 շուն, զբոսաշրջիկներին գրավելու համար եղել է երկու փոքր լողավազան՝ շնաձկներով և կրիաներով։ Եղել է ավելի քան 100 տուն, որտեղ բնակվում էր մոտ 150 ընտանիք։

2018 թվականի այլ տվյալների համաձայն՝ կղզում ապրել է մոտ 900 մարդ, եղել է 115 տուն։

Ծանոթագրություններ
------------------

1. ↑  *Марта Патриция Ринкон-Диас, Клара Химена Родригес-Зарате.* Caracterización de playas de anidación y zonas de alimentación de tortugas marinas en el archipiélago De San Bernardo, Caribe Colombiano (իսպ.) на сайте *scielo.org.co*, декабрь 2004, ISSN 0122-9761
2. 1 2 3 4 5  Cómo es vivir en Santa Cruz del Islote, la isla artificial más densamente poblada del mundo (իսպ.) на сайте *semana.com*, 13 апреля 2018
3. ↑  Santa Cruz del Islote, la isla superpoblada de Colombia que preserva un tranquilo estilo de vida (իսպ.) на сайте *lanotapositiva.com*
4. 1 2  *Диего Кобо.* El pequeño Manhattan del Caribe (իսպ.) на сайте *elmundo.es*, 19 сентября 2017
5. ↑  *Хулис Кармона Энирикес.* Fuerte oleaje causa emergencias en Santa Cruz del Islote, Bolívar (իսպ.) на сайте *rcnradio.com[es]*, 24 сентября 2018
6. 1 2 3  *Мануэль Руэда.* Santa Cruz del Islote, the world’s most crowded island (անգլ.) на сайте *colombiareports.com*, 1 мая 2009
7. 1 2 3  *Люси Лорена Либрерос.* Un viaje por Santa Cruz del Islote, la isla más poblada de Colombia (իսպ.) на сайте *elpais.com.co*, 11 июня 2013
8. 1 2  *Эстевиль Кесада Фернандес.* Santa Cruz, un islote tan pequeño que no hay lugar para sus muertos (իսպ.) на сайте *eltiempo.com*, 31 августа 2017
9. 1 2  *Люси Шеррифф.* Santa Cruz del Islote, la superpoblada isla de Colombia que preserva un tranquilo estilo de vida (իսպ.) на сайте *cnnespanol.cnn.com*, 9 августа 2018
10. 1 2  *Чарли Кордеро.* The magical realism of Santa Cruz del Islote (անգլ.) на сайте *theguardian.com*, 5 февраля 2018
11. ↑  Санта Крус Дель Ислоте — самый густонаселенный остров (ռուս.) на сайте *atlasnews.ru*, 11 сентября 2018

Արտաքին հղումներ
----------------

* Կորալյան Սանտա Կրուս կղզին Կարիբյան ծովում Archived 2021-09-23 at the Wayback Machine. (ռուս.) *fshoke.com* կայքից, փետրվարի 7, 2017
* Santa Cruz del Islote․ ամենախիտ բնակեցված կղզին (Կոլումբիա) Archived 2020-07-03 at the Wayback Machine. (ռուս.) *ailetravel.net* կայքից, հունվարի 2, 2018
* La isla más densamente poblada del mundo // YouTube // 0:07:00